CELEX: C2007/283/55
Language: el
Date: 2007-11-24 00:00:00
Title: Υπόθεση T-351/07: Προσφυγή της 13ης Σεπτεμβρίου 2007 — SOMM κατά ΓΕΕΑ

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/30
            
         Προσφυγή της 13ης Σεπτεμβρίου 2007 — SOMM κατά ΓΕΕΑ
   (Υπόθεση T-351/07)
   (2007/C 283/55)
   Γλώσσα διαδικασίας: η ιταλική
   Διάδικοι
   
      Προσφεύγουσα: SOMM s.r.l. (San Mauro T.se, Ιταλία) (Εκπρόσωπος: M. Ferro, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 28ης Ιουνίου 2007 στην υπόθεση R1653/2006-1, σχετικά με την αίτηση καταχωρίσεως κοινοτικού σήματος υπ' αριθ. 4.837.746·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Το τρισδιάστατο σήμα που περιγράφεται ως εξής: «τρισδιάστατο σύνολο που απαρτίζεται, αφενός, από πλείονες σωληνοειδείς μεταλλικούς στύλους, οι οποίοι έχουν τοποθετηθεί σε απόσταση μεταξύ τους, ευθυγραμμιστεί, στενέψει καθ' ύψος και λυγίσει σε μεγάλο βαθμό, ενώ καθένας από αυτούς έχει ένα τμήμα που αποτελείται από μια στερεωμένη στο έδαφος βάση, το οποίο είναι κατ' ουσίαν κάθετο, και ένα τμήμα που αποτελείται από το ελεύθερο άκρο και το οποίο έχει ελαφρά κλίση προς τα πάνω, αφετέρου, από πλείονα σωληνοειδή μεταλλικά στοιχεία, που έχουν τοποθετηθεί σε απόσταση μεταξύ τους, είναι παράλληλα και έχουν στερεωθεί σε τμήματα των εν λόγω στύλων με επικλινή απόληξη, και, τέλος, από ένα κάλυμμα αποτελούμενο από σκιερές παράλληλες γραμμές και στερεωμένο στα εν λόγω σωληνοειδή στοιχεία, κατά τρόπον ώστε το σύνολο να σχηματίζει ένα σκιερό στέγαστρο»· αίτηση καταχωρίσεως υπ' αριθ. 4.837.746, για προϊόντα που υπάγονται στις κλάσεις 6 και 19.
   
      Απόφαση του εξεταστή: Απόρριψη της αιτήσεως καταχωρίσεως.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Ουσιαστικό σφάλμα ως προς τον ακριβή καθορισμό του κοινού και του τομέα αναφοράς, καθώς και ως προς την απόκτηση διακριτικού χαρακτήρα εκ μέρους του επίμαχου σήματος σύμφωνα με το άρθρο 7, παράγραφος 3, του κανονισμού (ΕΚ) 40/94, για το κοινοτικό σήμα.